b"\n_START_ARTICLE_\nTermolisina\n_START_PARAGRAPH_\nLa termolisina \xc3\xa9s un enzim metaloproteinasa termoestable neutral produ\xc3\xaft per el bacteri grampositiu Bacillus thermoproteolyticus. Aquest necessita un i\xc3\xb3 zinc per a l'activitat de l'enzim i quatre ions calci per a l'estabilitat estructural._NEWLINE_La termolisina catalitza espec\xc3\xadficament la hidr\xc3\xb2lisi de l'enlla\xc3\xa7 pept\xc3\xaddic que cont\xc3\xa9 amino\xc3\xa0cids hidr\xc3\xb2fobs. Per\xc3\xb2 la termolisina \xc3\xa9s utilitzada sovint per a la formaci\xc3\xb3 d'enlla\xc3\xa7os pept\xc3\xaddics per la reacci\xc3\xb3 inversa d'hidr\xc3\xb2lisi._NEWLINE_La termolisina \xc3\xa9s el membre m\xc3\xa9s estable de la familia de les matelaoprote\xc3\xafnases produ\xc3\xafdes per diverses esp\xc3\xa8cies Bacillus. Aquests enzims s\xc3\xb3n anomenats tamb\xc3\xa9 proteinases \xe2\x80\x9cneutrals\xe2\x80\x9d o proteinases semblants a les termolisines (TLPs).\n_START_SECTION_\nS\xc3\xadntesi\n_START_PARAGRAPH_\nCom totes les proteases bacterianes extracel\xc2\xb7lulars, la termolisina \xc3\xa9s sintetitzada primerament per el bacteri com a pre-proenzim. La termolisina \xc3\xa9s sintetitzada com a un pre-proenzim que consisteix en un senyal pept\xc3\xaddic de 28 amino\xc3\xa0cids, el prop\xc3\xa8ptid t\xc3\xa9 204 amino\xc3\xa0cids i l'enzim madur t\xc3\xa9 316 amino\xc3\xa0cids de llargada. El senyal pept\xc3\xaddic actua com un senyal de translocaci\xc3\xb3 de la pre-protermolisina cap a la membrana citoplasm\xc3\xa0tica del bacteri._NEWLINE_En el periplasma, la pre-protermolisina \xc3\xa9s convertida a protermolisina per un senyal peptidasa. La proseq\xc3\xbc\xc3\xa8ncia actua llavors com a una xaperona molecular i condueix cap a l'autoescletxa de l'enlla\xc3\xa7 pept\xc3\xaddic unint la seq\xc3\xbc\xc3\xa8ncia pro i la madura. La prote\xc3\xafna madura \xc3\xa9s secretada al medi extracel\xc2\xb7lular.\n_START_SECTION_\nEstructura\n_START_PARAGRAPH_\nLa termolisina t\xc3\xa9 un pes molecular de 34.600 Da. La seva estructura general consisteix en dos dominis aproximadament esf\xc3\xa8rics amb una profunda escletxa al mig de la mol\xc3\xa8cula, separant els dos dominis._NEWLINE_L'estructura secund\xc3\xa0ria de cada domini \xc3\xa9s for\xc3\xa7a diferent; el domini N-terminal consisteix b\xc3\xa0sicament d'una fulla plegada beta, mentre que el domini C-terminal \xc3\xa9s b\xc3\xa0sicament una h\xc3\xa8lix alfa. Aquests dos dominis estan connectats per una h\xc3\xa8lix alfa central, que atravessa els amino\xc3\xa0cids 137-151._NEWLINE_En contrast amb altres prote\xc3\xafnes que pateixen canvis conformacionals per la temperatura i la desnaturalitzaci\xc3\xb3, la termolisina no pateix cap canvi conformacional fins almenys els 70\xc2\xa0\xc2\xb0C. L'estabilitat t\xc3\xa8rmica dels membres de la familia TLP \xc3\xa9s mesurada en termes de T50 temperatura. A aquesta temperatura d'incubaci\xc3\xb3 durant 30 minuts es redueix l'activitat dels enzims a la meitat. La termolisina t\xc3\xa9 una T50 de 86,9\xc2\xa0\xc2\xb0C, fent d'ella el membre m\xc3\xa9s termoestable de la familia de les TLP._NEWLINE_Estudis sobre la contribuci\xc3\xb3 del calci a l'estabilitat de la termolisina han mostrat que durant la inactivaci\xc3\xb3 t\xc3\xa8rmica un i\xc3\xb3 de calci sol \xc3\xa9s alliberat de la mol\xc3\xa8cula. _NEWLINE_Evitar que aquest calci s'uneixi origin\xc3\xa0riament a la mol\xc3\xa8cula per mutaci\xc3\xb3 de la seva zona d'uni\xc3\xb3, redueix l'estabilitat de la termolisina per 7\xc2\xa0\xc2\xb0C. Tot i aix\xc3\xad, mentre que el calci realitza una significant contribuci\xc3\xb3 a l'estabilitzaci\xc3\xb3 de la termolisina, m\xc3\xa9s crucial per a l'estabilitat \xc3\xa9s el petit cluster d'amino\xc3\xa0cids del domini N-terminal localitzat a les prote\xc3\xafnes de la superf\xc3\xadcie. En particular la fenilalanina (F) a l'amino\xc3\xa0cid de posici\xc3\xb3 63 i la prolina (P) a l'amino\xc3\xa0cid de posici\xc3\xb3 69 contribueixen de manera significativa a l'estabilitat de la termolisina._NEWLINE_Canviant aquests amino\xc3\xa0cids a la treonina (T) i l'alanina (A) respectivament en una proteinasa com la termolisina menys estable produ\xc3\xafda per Bacillus stearothermophillus (TLP-ste), desemboca en reduccions individuals en estabilitat de 7\xc2\xa0\xc2\xb0C (F63- T) i 6,3\xc2\xa0\xc2\xb0C (P69 \xe2\x80\x93 A) i quan combinen una reducci\xc3\xb3, en estabilitat de 12,3\xc2\xa0\xc2\xb0C."